
Esselamu alejkum. Moja majka radi u zdravstvu i elhamdulillah pokrila se nedavno… međutim na poslu postoje neka predavanja i ko ih drži dobija određeni novčani iznos. Pitanje je sljedeće… je li bolje za nju da odbije (radi stida) ili da se izlaže velikom broju ljudi na tom predavanju? I Smije li biti u kolima hitne pomoći sama sa pacijentom? Jer često je primorana da bude tu iz predostrožnosti…


* 
* 
* 
* 
* 
* 
* 

 
PREDAVANJA ŽENE NA JAVNOM MJESTU I OSAMLJIVANJE

Alejkumusselam. Ako bi ona otkrivanog lica držala predavanja o islamu sa dawetskim ciljem ispred muškaraca to joj ne bilo dozvoljeno a kamoli “neka predavanja”. Izlaganje žene otkrivenog lica pred muškarcima na ovakav način je velika fitna za njih koja ih navodi i odvodi u ***[haram](https://pitajucene.com/search/haram/questions/ "Pretraži pitanja o haramu")***. A poznato fikhsko ***[pravilo](https://pitajucene.com/search/pravilo/questions/ "Pretraži pitanja o pravilima")*** glasi “Sve što vodi u haram je haram” koje je zasnovano na kur’anskom ajetu: “A nemojte se potpomagati na griješenju i neprijateljstvu” (El-Maide 2).  

A što se tiće drugog pitanja, ženi muslimanki nije dozvoljeno da se osamljuje sa muškarcom koji joj nije mahrem po idžamu učenjaka ovog Ummeta. Ovaj idžama je zasnovan na hadisu mutefekun alejhi: “Neka se nikako ne osamljuje čovjek sa ženom (stranjkinjom) osim ako je sa njom mahrem”. Prema tome, na tvojoj je majci da maksimalo izbjegava situacije u kojima se osamljuje sa muškim pacijentima. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


